cyanic-selkie/wikianc huggingface dataset:
Hard
Hard er ein by og ein kommune i distriktet Bregenz i forbundslandet Vorarlberg i Austerrike. Kommunen dekker eit areal på 17,8 km² med i kring 13 000 ibuarar i 2015. Byen Hard ligg på ei elveslette ved breidda av Bodensjøen, 399 meter over havet.
Plastikkprodusenten Alpla med 16 000 tilsette har hovudkontoret sitt i Hard.
Voznesensk
Voznesensk (ukrainsk Вознесенськ) er ein by i Mykolajiv oblast (provins) i Ukraina og eit senter i Voznesenskyj rajon (distrikt).
Byen vart grunnlagd av Katarina den store i 1790 der det tidlegare låg ein kosakkbusetnad.
George H.W. Bush
George Herbert Walker Bush var den 41. presidenten i USA i tida frå 1988 til 1992. Han vart fødd i Milton i Massachusetts. Han var gift med Barbara Bush og far til seks, mellom anna George Walker Bush, som også var president i USA.
Viveronesjøen
Viveronesjøen (piemontisk Lagh ëd Vivron) er ein innsjø nord i Italia. Han er kalla opp etter byen Viverone og ligg 230 meter over havet mellom distrikta Biella, Vercelli og Ivrea i eit område med moreneåsar kalla Serra. Han har eit areal på nesten 6 km² og er 70 meter på det djupaste og ein omkrins på om lag 10,5 km. Innsjøen er 3,5 km lang og 2,6 km brei. Langs den sørlege og vestlege delen av innsjøen er det tett vegetasjon, medan den nordlege delen er utbygd med hotell, campingplassar og strender.
Av fuglar finn ein ender, stokkand, sothøne, lappdykkar og måse. Sportfiske er ein populær aktivitet og ein kan fange fisk som åbor, suter, gjedde og malle.
I bronsealderen låg det ein pålelandsby ved innsjøen.
Wadi Hanifa
Wadi Hanifa (arabisk وادي حنيفة) er ein wadi eller dal i Nejd-området i Riyadh-provinsen, sentralt i Saudi-Arabia. Dalen strekkjer seg 120 km frå nordvest til søraust, og skjer gjennom byen Riyadh, hovudstaden i Saudi-Arabia. Ei rekkje byar og landsbyar ligg i dalen, som Uyaynah, Irqah og Diriyah. Den historiske byen Riyadh ligg på nordaustsida av wadien, men byen har spreidd seg på tvers av heile dalen.
I førislamsk Arabia, vart wadien kalla al-Irdh (arabisk العرض). Det noverande namnet kjem frå Banu Hanifa, den viktigaste arabiske stamma i området under den islamske erobringa av Arabia.
Temperaturane om sommaren er i snitt kring 43 ºC og den normale årsnedbøren er berre 60 mm på dei tørraste stadane. Regnet kjem i korte, intense periodar, og fører til bråflaumar. Det varme, tørre klimaet fører til at det meste av regnet som fell fordampar så snart det treff bakken. Det litle som vert att hamnar i grunnvatnet. Grunnvatnet under jorda er rikt, men er blitt kraftig tappa dei siste femti åra i takt med veksten til Riyadh.
Dalen har tradisjonelt vore tørr utanom flaumperiodane, mend et første store kloakkhandsamingsanlegget til Riyadh, som vart bygd i 1982, kanaliserer 400 000-650 000 kubikkmeter med avrenning nedover dalen kvar dag, noko som har skapt små innsjøar sør for Riyadh. Det har oppstått ein ny, grøn korridor, som strekkjer seg nesten 100 km nedover dalen. Den saudiarabiske regjeringa og Ar-Riyad utviklingsinstans utpeikte arkitektane Buro Happold og Moriyama & Teshima om å kome opp med ein plan for å bevare våtmarksområda i Wadi Hanifa, sidan dei vart populære fritidsområde for aktivitetar som fiske og piknik-turar, og ein stoppestad for trekkfugl. Regjeringa har investert over 100 millionar dollar i eit rehabiliteringsprosjekt. Dette omfattar dammar for å regulere vasstraumen, ny avgrensa arealbruk, der ein har forbode kommersiell aktivitet som steinbryting og planting av siv for å ytterlegare reinse det handsama og uhandsama kloakkvatnet. Det fullførte prosjektet vann Aga Khan-prisen for arkitektur i 2010.
Auken av overflatevatn har ført til omfattande dyrking av daddelpalmer langs breidda av wadien. Det handsama vatnet vert gjeven gratis av staten til bøndene. I tillegg nyttar starten mykje av vatnet til å drive eit av dei største oljeraffineria i landet. Byen Riyadh pumpar òg ein del attende til byen for å vatne dei offentlege hagane og parkane.
Knoppsvane
Knoppsvane (Cygnus olor) er ein trekkfugl i andefamilien som hekkar i Noreg. Svana er kvit med ein svart flekk ved nebbrota. Nebbet er gulraudt med ein kraftig nebbknute. Fuglen kan verte 152 cm lang. Den lange halsen gjer at dei kan beite ned til ein meter under vassyta. Dei beiter og på land. Føda er mest algar og vassplantar.
Utbreiing
Ein finn knoppsvaner frå Vest-Europa og flekkvis austover til Kina. Utsetting har ført til førekomstar på fleire kontinent. Den norske bestanden stammar truleg frå utsette fuglar. Første påviste hekking i Noreg var i Rogaland i 1926. I 1971 var hekkebestanden 25–30 par og i 1990 om lag 450 par. Talet på fuglar ser framleis ut til å auke. Knoppsvana hekkar i låglandet på Austlandet og langs kysten til Rogaland.
Knoppsvana legg reiret i tett vegetasjon eller på små holmar. Dei 5 til 9 grågrøne egga er opp til 124 mm lange. Båe fuglane rugar i om lag 5 veker. Ungane sym me foreldra kort etter klekkinga. Dei er flygedyktige etter 4–5 månader.
Knoppsvana held seg ofte nær reirplassen heile året. Dette gjeld særleg fuglar i Rogaland. Lenger aust trekker dei delvis til Danmark om vinteren. Dei vender oftast attende til same reirområde så snart isen er borte.
Eldste fuglen ein kjenner til etter ringmerking i Noreg er 17 år og 7 månader.
Mange knoppsvaner misser livet ved samanstøyt med elektriske leidningar.
Knoppsvana er kjelda til førestilling om at ho syng ein svanesong når ho døyr.
Even Torkildsson Lande
Even Torkildsson Lande var ein norsk gardbrukar og eidsvollsmann.
Lande var fødd på ein husmannsplass i Årdal sokn i Bygland. Han gifta seg til garden Lande i heimbygda. Attåt gardsbruket dreiv han som tømmermerkar og smed.
I 1814 var Lande utsending til riksforsamlinga på Eidsvoll for Råbyggelagets amt. Han stemte med unionspartiet. Både til Stortinget 1818 og 1821 hamna han på varamannsplass.
Norsk Folkemuseum har ein stor ølbolle med brudefølgje signert «ETL» (sjå foto) og ei kiste som òg skal vere måla av Even Lande.
Ekne
Ekne er ein tettstad i Levanger kommune i Trøndelag fylke. Staden har. Ekne er ei jord- og skogbruksbygd i tidlegare Skogn kommune. Stadnamnet Ekne (Eknir) er utolka. Ekne grensar i sørvest til Frosta, i sør til Åsen, i aust til Alstadhaug sokn i Skogn og i nord mot Trondheimsfjorden. Dei største vatna er Byavatnet og Sønningen. På grensa mot Frosta ligg Storheia (368 meter over havet) og Sottjernet. Løkshammeren er ein karakteristisk fjellhammar som heng utover Trondheimsfjorden og er synleg på lang avstand. Vest for Løkshammeren ligg det vestlegaste busettinga i bygda; Purkvika som i dag er fråflytta.
Ekne er eit sokn i Skogn prestegjeld. Ekne har eit variert næringsliv innan entreprenørverksemd, transport, tenesteyting og handel. Ekne har og eiga vassverk. Fylkesveg 61 i Nord-Trøndelag og Fylkesveg 112 i Nord-Trøndelag går gjennom Ekne og det er 17 km til kommunesenteret på Levanger.
Bygdesentret er klassifisert som tettstad av Statistisk sentralbyrå.
Ekne har fire grender; Bergbygda, Vassbygda, Markabygda og Øverbygda. Bergbygda ligg langs Tronheimsfjorden, vest for Vassbygda. Markabygda ligg nord for Byavatnet, sørvest for Vassbygda. Øverbygda ligg lengst sør, mellom Vassbygda og Ronglan.
Ekne postkontor vart opna i 1874 og lagt ned i 1997. Ekne hadde postnummer 7624 mellom 1968-1997 og det vart teken i bruk att i 2002.
Hyttelva
Hyttelva ligg i Bergbygda og kjem frå Sønningen. Gardane Bakkheim og Vestli ligg ved elva. Elva kjem ut i Vestrumsbukta ved naustet til Bakkheim. Dette har vore ein industristad med oppgangsag, kvern og smeltehytte. Smeltehytta gav namn til elva.
Skular og kultur
Skiløparen Johan Kjølstad vart i 2003 juniorverdsmester i sprint før han gjekk over til Skogn idrettslag.
Puy de Dôme
Puy de Dôme er ein stor lavadom og ein av dei yngste vulkanane i Chaîne des Puys-området i Massif Central i sørlege delar av det sentrale Frankrike, om lag 10 km frå byen Clermont-Ferrand. Departementet Puy-de-Dôme er kalla opp etter vulkanen.
Ein reknar med at Le puy de Dôme vart danna ved eit einaste utbrot, og har vore utan vulkansk aktivitet dei siste 12000 åra. Han ligg på eit granittplatå i tusen meters høgd, til liks med alle dei andre vulkanane i Chaîne des Puys (Puysfjellkjeda). Denne rekkja av vulkanar, som inneheld mange sinderskjegler, lavadomar og maarar, ligg merkeleg nok langt borte frå kanten til ei kontinentalplate.
Historie
I det før-kristne Europa var Puy-de-Dôme ein samlingsplass for spirituelle seremoniar. Det vart bygd fleire tempel på toppen, inkludert eit gallo-romersk tempel for guden Merkur. Ruinane av dette vart oppdaga i 1873.
I 1648 viste Florin Périer, etter Blaise Pascal sitt ynskje, Evangelista Torricelli sin teori om at barometriske observasjonar vart skapt av vekta til lufta ved å måle høgda på ei kvikksølvsøyle ved tre forskjellige høgdenivå på Puy de Dôme.
I 1875 vart det bygd eit fysikklaboratorium på toppen. Sidan 1956 har det òg stått ei TDF-antenne (Télédiffusion de France) her.
I nyare tid har Puy de Dôme stundom vore målgang for etappar i Tour de France. Det var her Raymond Poulidor kjempa med Jacques Anquetil i 1964. Det var òg på denne toppen Eddy Merckx fekk eit slag i magen frå ein tilskodar i 1975.
SKRUK
SKRUK er eit kor basert på Sunnmøre som i over 30 år har vorte dirigert av Per Oddvar Hildre.
SKRUK har sidan starten i 1973 gjeve ut over 25 album. Flesteparten er utgjevne på Kirkelig Kulturverksted. Koret sine rundt 45 songarar er spreidde over heile landet og møtest for øving og konsertar i løpet av året.
Koret har blitt nominert til Spellemannsprisen tre gonger.
Samarbeidsprosjekt
SKRUK har gjennomført mange spanande samarbeid med andre musikarar. I 1978 gav koret ut plata Av moll er du komen - til dur skal du bli der dei bearbeidde norske religiøse folketonar i samarbeid med Henning Sommerro og gruppa Vårsøg. Vidare kom plata Kvite som negrar ut i samarbeid med Ytre Suløens Jazzensemble ut i 1981.
Koret har også gjeve ut platene Smykker fra bedehuset (1979) og Klenodier (1985) der gamle bedehussongar vart arrangerte for SKRUK av etablerte komponistar som Knut Nystedt, Trond Kverno, Per Inge Almås og Harald Herresthal. Koret heldt òg konsertar med stoff frå desse platene.
I 1990 kom cd-en Slipp mine fløyter fri ut i samarbeid med den ecuadorianske gruppa Altiplano. Plata bar preg av både norsk og sør-amerikansk musikk. I eit samarbeid med komponistane Siyavoush Kerimi og Galib Mamedov frå Aserbajdsjan, og med tekstar av Erik Hillestad, kom Landet vi kommer fra med aserbadsjansk musikk i 1997.
Lars Johannes Irgens
Lars Johannes Irgens var ein norsk offiser, embetsmann og eidsvollsmann.
Irgens var fødd i Hoff i Solør, der far hans, Hartvig Irgens, var prest. Nokre år var han løytnant i opplandske dragonkorps. I 1801 gifta Irgens seg med Christiane Louise Smith.
Irgens døydde på Solvorn i Hafslo i 1830. Han var far til Nils Irgens.
East Ayrshire
East Ayrshire (låglandsskotsk Cooncil o Aest Ayrshire, skotsk-gælisk Siorrachd Inbhir Àir an Ear) er ein av 32 regionar i Skottland. Han grensar til North Ayrshire, East Renfrewshire, South Lanarkshire, South Ayrshire og Dumfries and Galloway. Med South Ayrshire og dei tidlegare fastlandsområda i North Ayrshire, danna regionen det tidlegare grevskapet Ayrshire.
Regionen vart danna i 1996 av dei tidlegare distrikta Kilmarnock og Loudoun og Cumnock og Doon Valley. Kilmarnock er den største byen i East Ayrshire.
Sølje
Sølje eller sylje er ein type smykke, brystnål, brosje, som høyrer til norske folkedrakter og bunader, laga av sølv eller gylt sølv, eventuelt av messing eller tinn, og vert rekna som det viktigaste av smykka på bunaden. Eit viktig kjenneteikn ved sølja er søljelauvet, som er nokre eller eit stort tal små, sirkulære metallblad festa slik at kvar og ein av dei kan røre på seg. Dei mest komplekse søljene kan vere sett saman av fleire hundre smådelar. Søljer er elles laga som spenner som vert festa til tøyet med nål, og kan såleis nyttast til å lukke eller feste kleda med.
Ordet sølje vert i somme høve òg nytta om ein type beltespenner.
Nokre av dei vanlegaste hovudtypane av søljer
Mange typar og variantar av søljer har vore i bruk. Dei fleste har vore brukt både med og uten hengande lauv.
Vektor
Vektor er eit omgrep i matematikk og fysikk som har både mengde og retning, ulikt omgrepet skalar. Ordet har latinsk opphav og tyder berar.
Ein vektor er eigentleg eit 2- eller 3-tuppel, som kan illustrerast ved å tenkje seg ei pil med lengde og retning i xy-planet eller xyz-rommet. Ein vektor [a, b, c] i rommet har same lengde og retning som ei pil frå origo til punktet (x, y, z). Ein vektor i matematikken har inga plassering. Han kan plasserast kor som helst i rommet (planet), så lenge han beheld same retning og lengde.
I matematikk og fysikk skil ein mellom storleikar som er skalare og storleikar som vert oppgitt som vektorar. Døme på skalare storleikar er tid, masse, ladning. Dette er storleikar som ikkje har nokon retning, i motsetnad til storleikar som fart og kraft, der ein ikkje berre treng å vite kor stor ei kraft eller en fart er, men òg i kva retning krafta verkar eller farten til lekamen går.
George Bush
George Bush kan vera:
,
Leandro Simioni
Leandro Simioni er ein tidlegare brasiliansk fotballspelar.
Han spela for klubben Yokohama F. Marinos.
Vålerenga Fotball Damer
Vålerenga Fotball Damer er eit norsk fotballag frå Oslo som spelar i Toppserien.
Spelarstall
Endra 18. august 2020
Pioneer 1
Pioneer 1 (dessutan kjend som Able 2) var ein amerikansk romsonde som var meint å skulla nå månen. Han vart skoten opp 11. oktober 1958 med ein Thor-Able-rakett frå Cape Canaveral. Han var den fyrste sonden som vart skoten opp av NASA, som då nyleg hadde vorte oppretta.
Under oppskytinga var det i det øvre rakettsteget ein feiljustert ventil som førte til range akselerometerdata. Dette førte vidare til feilavfyring som sende sonden inn i ein ballistisk bane. Etter 43 timar, den 13. oktober 1958, gjekk Pioneer 1 difor inn i jordatmosfæren over det sørlege Stillehavet i staden for å nå månen.
Soleis kunne ikkje Pioneer 1 nå målet om å gje detaljerte bilete av månen. Derimot returnerte sonden brukande data om strålinga kring jorda.
Pioneer 1 vog 34,2 kilogram, der 17,8 kg av dette kom frå dei vitskaplege instrumenta.
Anières
Anières  er ein kommune i kantonen Genève i Sveits. Kommunen har innbyggjarar  og eit areal på. Kommunesenteret ligg 400 meter over havet.
Innbyggjarane i kommunen vert kalla Aniérois. Kommunen er mest kjend for å vere eit av dyraste bustadområda i Genève-området.
Kristoffer Rein
Kristoffer Rein var ein norsk gardbrukar, politikar og historiegranskar frå Stadsbygd i dagens Rissa kommune i Sør-Trøndelag. Han representerte Kristeleg Folkeparti på Stortinget i tida 1961-73 og var fylkesordførar i Sør-Trøndelag 1976-79.
Rein var fyrstefødde son til gardbrukaren på Rein i Stadsbygd. Han arbeidde på farsgarden til han tok over eigedomen i 1950 og dreiv den til 1989, bortsett frå åra 1932-34 då han gjekk Skjetlein jordbruksskole i Melhus.
Rein tok på seg ei rad verv og oppgåver i heimbygda Stadsbygd. Han var formann 1938-46 i forsyningsnemnda og i jordstyret 1948-56. Frå 1947 til -51 var han varaordførar i Stadsbygd, perioden 1956-62 sat han med ordførarklubba. Åra 1952-63 var han formann i Rissa og Stadsbygd kraftlag. Seinare var han formann 1973-76 i Stadsbygd sokneråd. Elles engasjerte han seg i fråhaldssaka og var landsstyremedlem i Det Blå Kors 1962-76, og styremedlem i Avholdsfolkets landsnemnd 1966-70.
Hausten 1961 vart Rein vald til å representere Sør-Trøndelag og Kristeleg Folkeparti på Stortinget. Med to attval kom han til å sitje på Tinget til 1973. Den fyrste fireårsbolken var han medlem i Militærkomiteen, sidan 1965 sat han i Kommunalkomiteen. Ved EF-valet 25. september 1972 røysta han ja til norsk medlemskap i EF. Då fylkespartiet skulle setje opp stortingsvallista 1973 vart han vrak frå fyrsteplassen, til fordel for nei-mannen Jens P. Flå.
Rein gav ut åtte bøker med lokal historie, og åra 1976 til -82 var han styremedlem i Landslaget for by- og bygdehistorie.
Elles var Rein frå 1974 til -78 medlem i Forsvarskommisjonen av 1974.
Trelast
Trelast er material framstilt av tømmer.
Trelast skoren rett frå tømmeret blir kalla skurlast, medan justert skurlast er avretta og justert til eksakte dimensjonar innanfor definerte marginar. Høvellast er trelast med høvla glatt overflate som er plan eller forma med forskjellige profilar.
Sortering
Trelast vert i Noreg seld og sortert i dimensjonar etter Norsk standard.
C14 vert nytta til forskalingsarbeid og i stillas.
C18 og C24 vert nytta i byggverk. Ein C24-bjelke toler om lag 10% lengre spenn (lysopning) enn ein C18-bjelke.
C30 vert nytta i takstolar. Ein C30-bjelke toler om lag 15% lengre spenn (lysopning) enn ein C18-bjelke.
C40 vart nytta mest til produksjon av limtredragarar.
Trelast vert seld i fallande lengder eller justert i 30 centimeters intervall.
Hörbranz
Hörbranz er ein kommune i distriktet Bregenz i forbundslandet Vorarlberg i Austerrike. Kommunen dekker eit areal på 8,74 km² med i kring 6 300 ibuarar i 2015. Landsbyen Hörbranz ligg 426 meter over havet.
Hörbranz ligg på austbreidda av Bodensjøen, og grensar i nord mot Tyskland. Landbruk er ei viktig næring, 56% av arealet er dyrkamark, 24% skogkledd.
Anderson Valley Brewing Company
Anderson Valley Brewing Company er eit bryggjeri i Boonville i California i USA. Det vart grunnlagt i 1987. Maskoten deira er ein bjørn med hjortehorn. Bryggjeriet har vunne fleire prisar - i 2004 blei det utpeikt til «America’s Best and Top Ten» ved Top Ten Breweries In America, og i 2002 og 2003 vann dei prisen «Best Online» ved same tilstelling.
Nokre av ølslaga deira som har vunne medaljar er Barney Flats Oatmeal Stout, Belk’s Extra Special Bitter Ale, Boont Amber Ale og Brother David’s Double.
Fieschergletscher
Fieschergletscher er ein dalbre på sørsida av Bern-Alpane i kantonen Valais i Sveits. Isbreen er 16 km lang, den nest lengste breen i Alpane. Han dekker ei flatevidd på 33 km².
Fieschergletscher oppstår på kring 4 000 meter over havet, på austskråningane av Fiescherhorn. Vest for breen reiser Grünhorn og Gross Wannenhorn seg, i aust Finsteraarhorn.
Dei nedre delane av Fieschergletscher flyt sørover gjennom ein djup dal mellom Gross Wannenhorn og Wasenhorn. Om sommaren, når snølaget smeltar vekk, har breen ein gråleg farge ettersom han vert dekt av stein som kjem frå dei bratte fjellskråningane ovan om. Bretunga ligg for tida kring 1 700 meter over havet. På sørvestskråninga av Finsteraarhorn, om lag 100 m ovan om Fieschergletscher, ligg Finsteraarhornhütte (3 048 moh). Denne vert ofte nytta som mellomstasjon på turar frå Lötschental eller Jungfraujoch til Grimselpasset.
Denne isbreen er ein annan den samnemnde Grindelwald-Fieschergletscher, som ligg nord for Fiescherhörner og nær Grindelwald.
Marco Brito
Marco Brito er ein tidlegare brasiliansk fotballspelar.
Han spela for klubben Yokohama F. Marinos.
Bergsfjord kyrkje
Bergsfjord kyrkje er ei langkyrkje frå 1951 i Loppa kommune i Troms og Finnmark.
Byggverket er i tre og er bygd med 200 plassar.
Markgrevskapet Brandenburg
Markgrevskapet Brandenburg (tysk Markgrafschaft Brandenburg eller Mark Brandenburg) var eit stort fyrstedøme i Det tysk-romerske riket frå 1157 til 1806. Det spelte ei vesentleg rolle i Tyskland og Sentral-Europa.
Huset Hohenzollern tok over trona av Brandenburg i 1415. Under Hohenzollern sitt styre fekk Brandenburg raskt meir makt på 1600-talet og arva Hertugdømet Preussen. Dette vart til Brandenburg-Preussen, ein føregjengar for Kongedømet Preussen, som skulle verte den leiande tyske staten på 1700-talet. Sjølv om den høgaste tittelen til kurfyrstane var Konge av Prøyssen, var maktbasen deira i Brandenburg og hovudstadane Berlin og Potsdam.
Markgrevskapet Brandenburg enda då det gamle Tysk-romerske riket vart oppløyst i 1806 og vart erstatta av den prøyssiske provinsen Brandenburg i 1815. Trass i ein treg start i Det tysk-romerske riket, klarte Hohenzollern i Kongedømet Preussen å samle Tyskland og opprette Det tyske riket i 1871. «Mark Brandenburg» vert framleis uformelt nytta i dag som om forbundslandet Brandenburg i Tyskland.
Alta kyrkje
Alta kyrkje er ei langkyrkje frå 1858 i Alta kommune i Troms og Finnmark.
Kyrkja, som vart innvigd i 1858 av biskop Knud Gislesen, er den eldste bygningen i Alta sentrum. Det første orgelet vart innvigd pinsedagen 1880. I sluttfasen av andre verdskrigen vart kyrkja sterkt ramponert, og først julaftan 1945 kunne kyrkja takast i bruk att. Ho er sidan utbetra fleire gonger, sist i 2005/06.
Podilsk
Podilsk (ukrainsk skrift Подільськ, rumensk Birzula) er ein by i Odessa oblast i Ukraina, det administrative senteret i Podilskyj rajon. Byen har kring 40 000 innbyggjarar (2011).
Byen var hovudstad i Den moldovske autonome sovjetiske sosialistrepublikken frå 1928 til 1929 under namnet Birzula. Den sovjetiske kommandanten Grigorij Kotovskij vart gravlagd i eit mausoleum i byen. I 1935 vart byen kalla opp etter han, som Kotovsk. Mausoleet vart sidan øydelagd under den rumenske okkupasjonen av Transistria i andre verdskrigen.
I mai 2016 blei byen omdøypt frå Kotovsk til Podilsk i tråd med det ukrainske forbodet mot namn av kommunistisk opphav.
Newton
Newton er ei avleidd SI-eining for måling av kraft. Symbolet for newton er N. Eininga har fått namn etter Isaac Newton på grunn av hans viktige bidrag til klassisk mekanikk.
Ein newton er definert som den krafta som skal til for å akselerere ein masse på eit kilogram ein meter per kvadratsekund.
Syvert Omundsson Eeg
Syvert Omundsson Eeg var ein norsk gardbrukar, skipper og eidsvollsmann frå Søgne i Vest-Agder.
Eeg stemte med unionspartiet. Han døydde i Søgne i 1838.
Etnisk nasjonalisme
Etnisk nasjonalisme er ein nasjonalisme som byggjer på at nasjonen ein ønskjer å fremje interessene til, er etnisk definert. Det vil seie definert etter det som i det aktuelle området definerer ei etnisk gruppe, vanlegvis eit eller fleire av desse særdraga: Rase, språk, religion, anna kultur.
Dei fleste statar er fleir-etniske, og derfor vil etnisk nasjonalisme (eller etnonasjonalisme) mesta utan unntak føre til konflikt, og somtid til undertrykking og krig. Etnisk nasjonalisme står då i motsetning både til internasjonalisme til ein statspatriotisme som definerer nasjonen som staten eller eventuelt staten som fleirnasjonal. Døme på statspatriotisme i statar med mange etniske grupper, kan vere den USA-amerikansk patriotismen, sovjetpatriotismen i Sovjetunionen og den jugoslaviske patriotismen under Tito.
To av dei mest ekstreme døma på etnisk nasjonalisme med dramatiske følgjer er Nazi-Tyskland (Ein Volk, ein Reich, ein Führer!), og den etniske nasjonalismen som vart vekt til live att og kynisk utnytta av maktpolitikarar i det tidlegare Jugoslavia etter at Tito var død. Den første førte til verdskrig og Holocaust, den andre til etnisk reinsing i stor stil i Bosnia og Kosovo, med massemord og tvangsfordriving som verkemiddel.
Norsk nasjonalisme før 1905 kan ikkje kallast etnonasjonalistisk, då han ikkje retta seg mot andre menneske som etnisk gruppe, heller ikkje svenskar, men mot ein nasjons (Sveriges) dominans over ein annan (Noreg) i ein union. Denne nasjonalismen retta seg såleis i hovudsak mot dei institusjonane og ordningane som representerte denne dominansen, som den ikkje-parlamentariske statsskikken før 1884 og den felles utanrikstenesta og felles kongen før 1905.
Heller ikkje norskdomsrørsla kan kallast etnonasjonalistisk, fordi ho ikkje retta seg mot danskar som folk, men den norske sosiale elitens norskdanske kulturherredømme, som heldt fram også under unionen med Sverige. Det var (og er) ein kamp for kulturell og språkleg sjølvrespekt meir enn noko anna.
I den grad norsk nasjonalisme kan kallast etnisk nasjonalisme, må det gjelde behandlinga av samar og romanifolk fram til lenge etter andre verdskrigen. Då bortsett frå NS-regimet under okkupasjonen, som òg retta seg mot dei norske jødane. Det verkar likevel rart å skulle kalle NS-regimet nasjonalistisk, sidan det var innsett av ei framand okkupasjonsmakt. I kva grad dei som ottast og mislikar muslimar i Noreg i dag kan kallast etnonasjonalistar, kan kanskje diskuterast, men ekstreme utgåver av denne skepsisen liknar vel på etnisk nasjonalisme.
Bjarne Fjærtoft
Bjarne Fjærtoft var ein norsk jurist og politikar frå Jondal. Han var stortingsrepresentant frå Møre og Romsdal i tida 1954-61, vald for partiet Venstre.
Far til Fjærtoft var frå matrikkelgarden Nøre-Fjørtoft i Haram herad på Sunnmøre. Han slo seg til som lensmann i Jondal. Sonen vart student i 1920 og tok cand.jur.-eksamen i hovudstaden i 1924. Deretter var han i to sakførarfullmektig i Vadsø. I 1927 slo Bjarne Fjærtoft seg ned i sunnmørsbyen Ålesund og var aktiv både som overrettssakførar og som forretningsførar for Ålesund Kreditorforening i 20 år, i tillegg var han samstundes kommisjonær for 'Norges Hypotekforening for Næringslivet'. I 1946 fekk han stillinga som byfut i Ålesund, eit yrke han hadde til han vart pensjonert i 1969.
Fjærtoft var medlem i Ålesund bystyre 1947-55, ordførar 1950-51. Men framom alt hadde han ei mengd tillitsverv, både i kommunen, på fylkesnivå og i private verksemder. Hausten 1953 fekk Fjærtoft andreplassen på Møre og Romsdal Venstre si stortingvalliste, og vart vald inn på Stortinget med god margin. Fire år seinare vart han attvald til ein ny tingperiode. Dei fire fyrste åra på Tinget var nedlem i Administrasjonskomiteen, dei fire siste i Samferdslekomiteen. Han tok ikkje attval i 1961.
Vignemale
Vignemale (oksitansk: Vinhamala) er det høgaste fjellet i Dei franske Pyreneane med ei høgd på 3 298 meter. Det høgaste fjellet i heile fjellkjeda er Pic Aneto.
Vignemale er namnet på fjellmassivet, som òg strekkjer seg inn i Spania. Det består av fleire fjelltoppar, der dei største er Grande Vignemale eller Pique Longue (3 298 m), Pointe Chausenque (3 204m) og Petit Vignemale (3 032 m). På Vignemale ligg òg den største isbreen i Pyreneane, Ossoue, som er vanleg å krysse på veg til toppen av fjellet.
Nordveggen på fjellet er bratt og vanskeleg å klatre.
Anwil
Anwil  er ein kommune i distriktet Sissach i kantonen Basel-Landschaft i Sveits. Kommunen har innbyggjarar  og eit areal på. Kommunesenteret ligg 315 meter over havet.
Anwil ligg i Jurafjella mellom Ergolzdalen og Kienberger Eital.
Hernán Cortés
Hernán Cortés var ein spansk conquistador som erobra Mexico for Spania.
1159 Granada
1159 Granada er ein hovudbelteasteroide. Han blei oppdaga den 2. september 1929 av Karl Wilhelm Reinmuth ifrå Landessternwarte Heidelberg-Königstuhl i Heidelberg.
Boye Ullmann
Boye Ullmann eller Viggo Halfdan Ullmann er ein norsk fagforeiningsmann og RVar frå Oslo. Han jobbar i dag som faglegpolitisk sekretær i Nei til EU.
Ullmann var klubbleiar i Fellesforbundet sin klubb ved Norwesco AS i nesten 20 år. Etter trakassering frå leiinga og forsøk på å pressa han ut, slutta han der på byrjinga av 2000-talet. Han har og hatt mange andre verv i fagrørsla, og i andre organisasjonar. I dag er han vara til RV sitt arbeidsutval.
I 2001 meldte Ullmann seg ut av partiet AKP i protest mot det han meinte var valdsromantiske tendensar i partiet. På RV sitt landsmøte i 2005 føreslo han at RV og AKP skulle gjennomføra forhandlingar med sikte på å slå seg saman i eitt parti.
Yutaka Tahara
Yutaka Tahara er ein tidlegare japansk fotballspelar.
Han spela for klubbane Yokohama F. Marinos, Kyoto Sanga FC, Shonan Bellmare, Yokohama FC og Kagoshima United FC.
Kråkerøy
Kråkerøy var tidlegare ein kommune i Østfold fylke. Kråkerøy kommune vart oppretta i 1904 då området vart skilt ut frå Glemmen kommune. I 1994 vart Kråkerøy i lag med Borge kommune, Onsøy kommune og Rolvsøy kommune slege saman med Fredrikstad kommune. Kråkerøy var den minste av desse kommunane, 25 km².
Kommunen låg i utlaupet av Glomma på Kråkerøy, Kjøkøy og nokre småøyar. Kråkerøybrua bind Kråkerøy saman med fastlandet i Fredrikstad sentrum, og over Kjøkøy er det vegsamband til Hvaler.
Höchst
Höchst er ein kommune i distriktet Bregenz i forbundslandet Vorarlberg i Austerrike. Kommunen dekker eit areal på 21 km² med 7 755 ibuarar i 2015. Landsbyen Höchst ligg 403 meter over havet, tre kilometer frå breidda av Bodensjøen.
Kommunen ligg på ei elveslette danna av Rhinen, som renn ned i Bodensjøen straks aust for Höchst. Landbruk er ei viktig næring då 52% av flatevidda er dyrkamark.
Breivikbotn kyrkje
Breivikbotn kyrkje (tidl. Breivikbotn kapell) er ei langkyrkje frå 1959 i Hasvik kommune i Troms og Finnmark fylke.
Byggverket er i tre og kapellet har 90 sitjeplassar.
Segre
Segre er ei sideelv til Ebro med nedslagsfelt som dekkjer delar av Frankrike, Andorra og Spania.
Segre, som dei gamle romarane og grekarane kalla Sicoris, spring ut på nordsida av Puigmal de Segre i det franske departementet Pyrénées-Orientales i dei katalanske Pyreneane. Ho renn så vestover til Cerdanyadalen (Cerdagne) og gjennom byen Saillagouse, den spanske eksklaven Llívia og Bourg-Madame.
Ho renn inn i Spania ved Puigcerdà og held fram vestover til La Seu d'Urgell, der ho møter Valira frå Andorra. Frå her snur ho sørvestover gjennom lågberga ved Pyrenane (med fleire dammar) og dei vestlege slettene i Catalonia. Ho renn gjennom Balaguer, Lleida og munnar ut i Ebro ved Mequinenza.
Av sideelvar finn ein Valira (frå Andorra), Noguera Pallaresa, Noguera Ribagorçana og Cinca.
Dag Terje Andersen
Dag Terje Andersen er ein norsk politikar og stortingsrepresentant for Arbeidarpartiet. Han hadde to postar i regjeringa Stoltenberg II, fyrst statsråd i Nærings- og handelsdepartementet frå 29. september 2006 til 20. juni 2008, då han vart statsråd i Arbeids- og inkluderingsdepartementet, noko han var fram til 2. oktober 2009. I tillegg var han ein kort periode i 2006–2007 fungerande statsråd i Fiskeri- og kystdepartementet. Dag Terje Andersen var stortingspresident frå 2009 til oktober 2013, då Olemic Thommessen overtok stillinga.
Dag Terje Andersen er busett i Lardal og vart fyrste gong medlem av kommunestyret der i 1983. Frå 1987 til 1992 var han ordførar i kommunen. Regjeringskarrieren sin byrja han alt i 1992, då han var politisk rådgjevar og statssekretær i høvesvis Utanriksdepartementet og Sosialdepartementet. Andersen var også statsråd i Landbruksdepartementet i regjeringa Jagland frå 1996 til 1997. I perioden mellom 1992 og 1996 var han partisekretær i Arbeidarpartiet, og vart medlem av sentralstyret i partiet i 2002.
Han vart vald inn på Stortinget frå Vestfold i 1997. I perioden som byrja i 2001 var han vararepresentant, før han på nytt vart vald inn i 2005. Det var Silvia K. Kosmo som var vararepresentant for han medan han sat i regjering i denne perioden. Andersen var også vararepresentant i periodane 1985–1989 og 1989–1993. Som stortingsrepresentant har Dag Terje Andersen hatt leiarverv i to ulike stortingskomitear; han leidde Finanskomiteen frå 2000 til 2001 og Kommunal- og forvaltningskomiteen frå 2005 til 2006.
Andersen arbeidde i perioden 1977–1979 som smelteverksarbeidar, og frå 1979 til 1992 og i 2002 som skogsarbeidar. I 2002 studerte han også journalistikk ved Folkeuniversitetet. Etter dette, i perioden 2003–2005 var han innanlandssjef i Norsk Folkehjelp.
Olan
Den første klatringa vart gjort av Ch. Roderon og A. Cust i august 1880
Branko Tsrvenkovski
Branko Tsrvenkovski, er ein makedonsk politikar og var president i Makedonia frå 2004 til 2009. Han har òg vore statsminister i Makedonia i to periodar.
Vengsøya
Vengsøya er ei øy i Tromsø kommune i Troms og Finnmark. Øya ligg på nordvestsida av Kvaløya, nordvest for Kaldfjorden, nord for Vengsøyfjorden og nordaust for Tromvik. Vengsøya har eit areal på 20 km², og det høgaste punktet på øya er Vengsøytinden på 764 moh.
Frå Sandnes på austsida av øya er det ferjesamband til Belvik på Kvaløya.
Branko Tsrvenkovski
Liv
14. og 28. april 2004 vart han vald til president med 42,5 % og 60,6 % av røystene i første og andre valomgang. Valoppslutninga var berre 53,8 %, dersom oppslutninga hadde vore lågare enn 50 % ville valet ha blitt annullert. Han vart innsett som president 12. mai 2004 og gjekk då av som statsminister. Som president var rolla hans stort sett seremoniell.
Tsrvenkovski stilte ikkje til attval ved presidentvalet i mars 2009. Han gjekk av som president 12. mai 2009.
Bernhard
Bernard, Bernhard og Bernhardt er mannsnamn og slektsnamn av gammelhøgtysk opphav som og blei brukt i norrønt. Bernhard har norsk, svensk og dansk namnedag den 20. august.
Opphav og avleiingar
Norrøne former av namnet var Bernarðr, Bjarnarðr og Bjarnharðr. Andre former av namnet er engelsk Barnard, katalansk Beñat, bretonsk Bernez og romansk Barnardo og Bernardo, og kortformene Bern, Bernie og Barney. Ei tysk form av namnet, Bernit, har gjeve opphav til namnet Bernt. Kvinnelege former av namnet er Bernadette, Bernardine, Bernardita og Bernhardine.
Bruk
Bernhard var brukt som døypenamn i Noreg frå 1300-talet. Det var mykje brukt ved slutten av 1800-talet.
Kotovsk
Kotovsk kan vise til:
Turbin
Turbin er ei nemning på ein vasskraft- eller vindkraftmaskin som omset energien i ein væske- eller gassstraum til mekanisk energi i form av ei rotasjonsrørsle. Eit turbinhjul fangar opp rørsleenergien.
Vassturbinar vert nytta i til dømes kraftverk, medan gassturbinar mellom anna vert nytta som skipsmotorar og i jetmotorar.
Monument
I 2018 vart eit peltonturbin-hjul frå Sima kraftstasjon reist som eit monument i Eidfjord sentrum.
Sainte-Baume
Sainte-Baume (la Santa Bauma etter klassisk provençalsk oksitansk skrivemåte og la Santo Baumo etter ein annan variant) er ein fjellrygg som dekkjer delar av departementa Bouches-du-Rhône og Var i Provence sør i Frankrike. Namnet på fjellkjeda tyder «Den heilage grotta», og refererer til ei grotte som Maria Magdalena skal ha budd i.
Topografi
Sainte-Baume, som ligg nokre tjue kilometer frå middelhavskysten, og soleis i nærleiken av storbyar som Marseille, Aix-en-Provence og Toulon, er den størst og høgaste av fjellkjeda i Provence, danna av sedimentære bergartar som har vorte folda. Fjellkjeda har ei utstrekning på trettifem kilometer i lengda og på om lag femten kilometer i breidda, med ein om lag tretten kilometer lang rygg. Fjelltoppane le Joug de l'Aigle («ørnas åk») på 1 148 meter og le pic de Bertagne («Bertagnetinda») på 1 042 meter er dei høgste punkta langs denne ryggen. Ein tre hundre meter bratt fjellvegg i le Joug de l'Aigle er populær blant fjellklatrarar.
Sainte-Baume-massivet er sett på som det viktigaste vatnreservoaret i regionen. På grunn av det regn- og snørike klimaet i fjella langs middelhavskysten har mange elver utspring her, som l'Huveaune, la Vède, le Peyruis, le Gaudin, le Caramy, l'Issole, le Gapeau, le Fauge og fleire. Dessuten finst det ei stor mengd underjordiske elver og holer med elver, og meir eller mindre tørre grotter.
Maria Magdalena
Ifølgje franske segner skal Maria Magdalena og bror hennar Lasarus, og Maximinus, ein av dei sytti disiplane, i tillegg til nokre andre av fylgjet, ha reist over Middelhavet i ein liten båt utan ror eller mast etter å ha vorte vist ut av Det heilage landet. Dei kom i land ved ein stad kalla Saintes-Maries-de-la-Mer nær Arles. Maria Magdalena skal ha kome til Marseille og omvende heile distriktet Provence til kristendommen før ho drog seg attende til ei grotte, La Sainte-Baume («Den heilage grotta», baumo på provensalsk), der ho gjorde bot i tretti år. Grotta er ein kristen pilegrimstad med relikviar som vert tilskrive Maria Magdalena.
I førkristen tid skal grotter i området likeeins ha vore nytta til kultiske aktivitetar for ymse heidne guddommar og makter.
Honda F1
Honda Racing F1 er eit Formel 1-lag av den japanske bilprodusenten Honda. Laget har base i Brackley, Northamptonshire i England og nyttar fasilitetane frå det tidlegare laget British American Racing som Honda kjøpte heilt opp i 2005. Motorane vert produsert i Japan. Formel 1-laget vert leidd av briten Nick Fry og har for 2007 sesongen sjåførane Jenson Button og Rubens Barrichello.
Historie
Honda entra Formel 1 som konstruktør alt i 1964, men trekte seg ut igjen i 1968 då Jo Schlesser, som køyrde for Honda, omkom under Frankrike Grand Prix det året. Først i 1983 kom bilfabrikanten tilbake til Formel 1. først som leverandør av motorar til det britiske laget Spirit, men alt året etter skifta Honda til laget Williams. Williams-Honda vann konstruktørmeisterskapen både for 1986-sesongen og 1987-sesongen. i 1998 bytta Honda alliansar igjen og med Mclaren vann dei konstruktørmeisterskapen for sesongane 1988, 1989, 1990 og 1991. Etter 1992 tok Honda ei ny pause frå formel 1 sirkuset.
I 1998 vurderte Honda å ta del i formel 1 med et eige lag igjen. Diverre fekk teknisk direktør Harvey Postlethwaite hjarteattakk og døydde under evaluering av ein testbil. Dermed leverte Honda i staden motorar til dei alt etablerte laga British American Racing og Jordan.
Ved slutten av 2005 skaffa Honda seg 100 % av eigarskapet av laget British American Racing, og vart med dette med i Formel 1 for fullt igjen. I tillegg til Jenson Button, som alt var sjåfør i det gamle BAR-laget, skaffa Honda F1 seg Rubens Barichello som var misnøgd i Ferrari og som dermed forlét gamlelaget etter slutten av 2005 sesongen.
Tobakkreklamen som forsvann
British American Tobacco hadde vore hovudsponsor for det gamle Bar-Honda laget og for det nye Honda laget den første sesongen, men trekte seg som sponsor i 2006. Tobakkreklame var forbode i mange arrangørland og i motorsporten der slik reklame i mange år hadde vore lukrativt for konstruktørlaga, gjorde dei seg meir og meir uavhengig av tobakkreklamen. Med BAT borte, forsvann dermed den kjende Lucky Strike-logoen.
Den nye bilen for 2007 sesongen har i staden berre eit minimum med reklameeffektar, og eit trykk av jordkloden pregar heile bilen, unnateke bakvengen som syner nettadressa www.myearthdream.com, ei nettside som vart aktivert den 27 februar 2007, same dagen bilen vart presentert offentleg.
Dun
Dun er eit lag av fine fjører under den ytre fjørdrakta på fugl. Dunfjør har særs gode isolasjonseigenskapar, og vert difor nytta som isolasjonsmateriale i mellom anna jakker, puter, dyner og soveposar.
Takumi Motohashi
Takumi Motohashi er ein tidlegare japansk fotballspelar.
Han spela for klubbane Yokohama F. Marinos, Shonan Bellmare, Sagan Tosu, Montedio Yamagata og Tochigi SC.
Gnu
Gnuane lever i store flokkar med mange kyr og ein hann (typisk ein hann til 150 hoer). Dei held til på savannen og i opne skogar i det sørlege Afrika, særleg Serengeti. Dei kan springa opptil 50 km om dagen.
Finn Bjelke
Finn Bjelke er ein norsk humorist, forfattar, musikkjournalist og radiomann fødd i Oslo.
Bjelke er kjend som programleiar for Reiseradioen, Popquiz og Herreavdelingen i NRK, den siste saman med Yan Friis. Frå 1993 til 1995 var han mellom anna produsent for radioprogrammet Irma 1000 på NRK P3.
Frå 1985 til 1990 var Bjelke journalist i ungdomsbladet Det Nye. Han har også skrive for musikkavisene Puls og Beat.
Arkadij Rylov
Arkadij Aleksandrovitsj Rylov var ein russisk-sovjetisk symbolistisk målar.
Liv og gjerning
Rylov vart fødd i landsbyen Istobenskoje i Vjatka-guvernementet. Der voks han opp i heimen til stefaren, som var notar. Han flytta til St. Petersburg og studerte 1888-91 ved sentralskulen for teknisk teikning. 1894-97 studerte han ved St. Petersburgs kunstakademi under Arkhip Kuindzji.
Rylov byrja som historiemålar, eksamensarbeidet ved kunstakademiet var Petsjenegarars overfall på ein slavisk landsby. Med åra vart han i hovudsak landskapsmålar. Men samstundes har mange av bileta hans allusjonar til russisk historie.
Mange av landskapsbileta måla etter oktoberrevolusjonen vart sett som symbol på den revolusjonære fridomen. I desse åra laga Rylov også nokre komposisjonar heilt typisk for sosialistisk realisme, til dømes Lenin i Razliv.
Avgiftsfri diesel
Avgiftsfri diesel er diesel som ikkje er belasta med vegavgift, og derfor har litt lågare pris enn vanleg diesel. Køyretøy meint for vegtrafikk har ikkje lov å nytta avgiftsfri diesel, men båtar, anleggsmaskinar, motorreiskap, stasjonærmotorar og anna som ikkje blir rekna som vegtrafikk kan nytta den avgiftsfrie varianten. Avgiftsfri diesel vert mykje nytta innan jordbruk, til mellom anna traktorar.
Arkadij Rylov
Liv og gjerning
Rylov underviste ved kunstakademiet i St. Petersburg. Atelieret hans var nærast eit lite naturreservat. Der levde ikorn, kaninar og apa Manka. Ville fuglar flaug fritt, og elles var der to maurtuer. I fylgje Mikhail Nesterov elska ville dyr og fuglar Rylov og kom ofte til atelieret hans.
Avgiftsfri diesel
For at ein skal kunne skilje avgiftsfri diesel frå anna diesel, og for at politiet skal kunne oppdage ulovleg bruk, er avgiftsfri diesel farga grøn (tidlegare raud), og tilsett sporstoff.
Arkadij Rylov
Verk
Mellom Rylovs mest kjende verk er Grøn støy frå 1904. Biletet syner nokre lauvtunge bjørketre som svaiar i sterk vind, bakom bjørkene er små skip under segl på ein sjø eller eit hav. Eit anna kjent verk er I det blå himmelromet frå 1918, biletet viser villgjess flygande under ein vid himmel og over eit ope hav der eit seglskip er i fart.
Avgiftsfri diesel
Tidlegare måtte eigarar av dieselkøyretøy betale vegavgift pr. kilometer dei hadde køyrt. Denne avgifta vart erstatta med ei drivstoffavgift. Fordi ein ikkje ville ramme anlegg eller båttrafikk vart det innført avgiftsfri diesel.
SpaceX
SpaceX er det fyrste private selskapet som har skote menneske opp i bane kring jorda.
Amund Skarholt
Amund Rasmusson Skarholt var ein norsk  gardbrukar og politikar frå Orkdal, som representerte Arbeidarpartiet på Stortinget frå 1934 til han døydde i 1956.
Skarholt var son til ein gardbrukar i Orkdal. Han gjekk Skjetlein landbruksskole åra 1911-13, og tok over farsgarden Skarholt i 1916.
I 1918 melde Skarholt seg inn i Det norske Arbeidarparti. Etter partiet vart splitta i 1923, fylgde han minoriteten og var dei fire neste åra medlem i Orkdal-avdelinga av det nyskipa Norges Kommunistiske Parti. Då Arbeidarpartiet og sosialdemokratane vart samla att i 1927, melde han overgang til det samla Arbeidarpartiet.
Skarholt var medlem av heradsstyret i Orkdal frå 1919 til 1951, mest heile denne lange perioden med plass i formannskapet. Han var formann i jordstyret i Orkdal 1920-25.
Til stortingsvalet 1933 fekk Skarholt andreplassen på Sør-Trøndelag Arbeidarparti si valliste, og stod dermed på «sikker» stortingsplass. Gjennom attval dei neste fire stortingsvala vart han sitjande på Stortinget til han døydde våren 1956, halvtanna år før hans femte valperiode gjekk ut. Alle åra frå 1945 var han medlem i Landbrukskomiteen, og var visesekretær i Lagtinget.
Adamello
Adamello eller Adamello-Presanella er ei fjellkjede i dei italienske Alpane. Ho er ein del av Dei sørlege kalksteinsalpane og ligg i provinsane Trento og Brescia. Namnet på fjellkjeda kjem frå dei høgaste toppane Adamello og Presanella.
Toppar
Dei største toppane i Adamello-Presanella-gruppa er:
Fjellovergangar
Dei største fjellovergangane i Adamello-Presanella-gruppa er:
Ole Olsen Evenstad (1766–1833)
Ole Olsen Evenstad var ein norsk lensmann, gardbrukar, eidsvollsmann og stortingsmann frå Storelvdal.
Evenstad vart våren 1783 lensmann i heimbygda etter far sin, knapt 17 år gammal. Denne stillinga hadde han heilt til han døydde. I 1803 overtok han farsgarden, storgarden Evenstad. Kring om 1800 stifta han, og styrte, Enighets fabrik. Dette var eit patriotisk tiltak for Åmot, som noko tid dreiv eit ull- og bomullsspinneri. Han var elles med i forlikskommisjonen frå 1824.
I 1814 var Evenstad utsending frå Hedmark til riksforsamlinga på Eidsvoll. I avrøystingane fylgde han sjølvstendepartiet. Innvald også på Stortinget 1824, han var då medlem av komiteen om kjøpstad på Oplandene og komiteen om berg- og skogvesenet. Ein samnemnd bror, Ole Olsen Evenstad, vart vald til stortingsrepresentant for 1833, men møtte grunna sjukdom ikkje.
Han døydde på Evenstad i 1833.
Shogo Kobara
Shogo Kobara er ein tidlegare japansk fotballspelar.
Han spela for klubbane Yokohama F. Marinos, Vegalta Sendai, Montedio Yamagata, Ehime FC og Avispa Fukuoka.
East Dunbartonshire
East Dunbartonshire (låglandsskotsk Cooncil o Aest Dunbartonshire; skotsk-gælisk Siorrachd Dhùn Breatainn an Ear) er ein av 32 regionar i Skottland. Han grenser i nordvest til City of Glasgow. Fleire av forstadane til Glasgow ligg i regionen, samt fleire byar og landsbyar der innbyggjarane pendlar til Glasgow. East Dunbartonshire grensar til West Dunbartonshire, Stirling og North Lanarkshire. Regionen omfattar delar av det tidlegare grevskapet Stirlingshire, samt delar av dei tidlegare grevskapa Dunbartonshire og Lanarkshire.
Regionen vart oppretta i 1996 frå delar av dei tidlegare distrikta Bearsden and Milngavie og Strathkelvin i den større regionen Strathclyde.
Masahiro Kazuma
Masahiro Kazuma er ein tidlegare japansk fotballspelar.
Han spela for klubbane Yokohama F. Marinos og Vegalta Sendai.
Musvær
Musvær er ei øygruppe i Tromsø kommune i Troms og Finnmark. Øygruppa ligg nord for Vengsøya. Det høgaste punktet på hovudøya i været er Styggfjellet på 39 moh. Musvær har to innbyggjarar.
Musvær har ferjesamband til Vengsøya og Belvik på Kvaløya.
Bekk
Ein bekk kan få tilførsle av vatn beinveges frå terrenget ikring, slik at det ikkje kan påvisast ein konkret stad der han byrjar, eller han kome ut frå ei myr, eit tjern, eit vatn, eller frå ei kjelde, ei olle eller eit oppkome, altså til å byrje med vere grunnvatn som kjem opp til overflata frå ei vassår (vassåre) i jorda. Bekken endar anten i ein annan bekk, i ei elv, eit tjern, eit vatn, eller i sjøen, eller han kan forsvinne ned i holrom i jorda eller i lausmassar.
Ordet bekk, ofte i fleirtal, vert òg nytta om små mengder vatn eller væte som renn i strimer utover ei flate, til dømes utover golvet etter vasslekkasjar i taket, eller om vatn som i einskilde høve strøymer i strimer nedetter til dømes ei skråning, ein veg, utover eit jorde og liknande; «i vårløysinga strøymer vatnet i bekkar nedetter jordet».
Daisuke Goto
Daisuke Goto er ein tidlegare japansk fotballspelar.
Han spela for klubben Yokohama F. Marinos.
Brenna kapell
Brenna kapell er ei langkyrkje frå 1971 i Porsanger kommune i Troms og Finnmark.
Anzonico
Anzonico  er ein kommune i distriktet Leventina i kantonen Ticino i Sveits. Kommunen har innbyggjarar  og eit areal på. Kommunesenteret ligg 972 meter over havet.
I 1666 eller 67 vart den største landsbyen råka av eit ras, som tok mange hus med seg ned i dalen og tok livet av mange innbyggjarar.
Hornbækbanen
I Helsingør har banen sitt endepunkt på jarnbanestasjonen Helsingør Station, ofte kalla Helsingør Banegård, som òg er endestasjon for Kystbanen mellom Helsingør og København og Nordbanen forbi Kvistgaard og Fredensborg til Hillerød. Frå stasjonen går toga på Hornbækbanen ei lita strekning i bygatene før dei kjem inn på sin eigen jarnbanetrasé.